Държавен вестник, бр. 71, 2020 г., стр. 39

БРОЙ  71	
Д Ъ Р Ж А В Е Н  В Е С Т Н И К 	
СТР.  39  
Чл. 64. Агенцията съхранява Централния 
регистър на особените залози по начин, който 
осигурява:
1. въвеждането на данни да се извършва 
само от надлежно овластени служители;
2. извършването на промени на данните за 
вписани обстоятелства, заличени вписвания 
и обявени актове да не е възможно освен по 
съответно регламентирания ред.
Чл. 65. Агенцията използва техническо 
оборудване и технологии за водене и съхра-
няване на Централния регистър на особените 
залози, чрез които се изпълняват най-малко 
следните функции:
1. проверка на целостта на обменяните 
съобщения;
2. подписване на изпращаните съобщения;
3. архивиране на служебните данни и 
електронното им подписване;
4. поддържане целостта на съхраняваните 
и обменяните данни;
5. управление на достъпа до данни за 
създаване подписа на агенцията, удостове-
рението за усъвършенстван подпис, списъци 
с прекратени удостоверения, съхраняваните 
официални документи;
6. съхраняване и използване на частните 
ключове на длъжностните лица по вписва-
нията и на другите лица, които имат право 
да оперират с регистъра с високо ниво на 
сигурност чрез използване на смарт-карта с 
парола или персонален идентификатор (PIN) 
и/или биометричен идентификатор.
Чл. 66. (1) Документите, подадени на хар-
тиен носител, се съхраняват от агенцията в 
териториалното звено по подаване на съот-
ветното заявление.
(2) Копия от издадените удостоверения се 
съхраняват в 5-годишен срок от издаването им.
Чл. 67. Агенцията архивира базата дан-
ни на Централния регистър на особените 
залози в края на всяка календарна година, 
като осигурява възможност за разчитане на 
съдържащата се в нея информация.
Чл. 68. Агенцията съобразява стандартите 
и политиките за съхраняване и архивиране на 
данни в публични информационни системи с 
установените общи нормативни изисквания 
за електронно управление в държавната ад-
министрация и в Европейския съюз.
Г л а в а  п е т а
ДОСТЪП ДО ЦЕНТРАЛНИЯ РЕГИСТЪР НА 
ОСОБЕНИТЕ ЗАЛОЗИ
Чл. 69. Централният регистър на особените 
залози е достъпен чрез интернет страницата 
на Централния регистър на особените залози 
и по друг начин в зависимост от техноло-
гичната готовност на агенцията. Агенцията 
извършва справки и издава удостоверения от 
Централния регистър на особените залози и 
във всяко свое териториално звено.
Чл. 70. (1) Агенцията осигурява визуали-
зиране от централната страница за вход в 
Централния регистър на особените залози на 
информацията за всички вписвания, залича-
вания и обявявания за деня в хронологичен 
ред по реда на извършването им. Информаци-
ята следва да е достъпна за определена дата, 
седмица, месец или избран от потребителя 
период не по-дълъг от един месец.
(2) Агенцията осигурява визуализиране от 
централната страница за вход в Централния 
регистър на особените залози на информа-
цията за подадените през деня заявления 
за вписване в хронологичен ред по реда на 
подаването им. Информацията следва да е 
достъпна за определена дата, седмица, месец 
или избран от потребителя период не по-дълъг 
от един месец.
(3) Агенцията осигурява визуализиране 
по партидата на всеки залогодател на пос-
тановените откази от длъжностното лице 
по вписванията. В случай че за съответния 
залогодател не е открита партида, агенцията 
осигурява визуализиране на постановените 
откази от централната страница за вход в 
Централния регистър на особените залози.
(4) Агенцията осигурява възможност за 
преглед на актуалните вписвания по партидата 
на залогодателя към момента на проверката, 
както и състоянието на партидата към опре-
делена дата назад във времето.
(5) Агенцията осигурява възможност за 
преглед по хронологичен ред на подадените 
заявления и извършените вписвания в Цен-
тралния регистър на особените залози по 
партидата на определен залогодател.
Чл. 71. (1) Всеки може да иска и извърш-
ва справка в базата данни, съставляваща 
Централният регистър на особените залози. 
Справките в Централния регистър на особе-
ните залози са безплатни.
(2) Справки могат да се правят за нали-
чието или липсата на вписано обстоятелство 
или обявен акт в Централния регистър на 
особените залози.
(3) Справки с търсене в партидите могат 
да се правят по:
1. идентификатор на залогодателя, купувача 
на изплащане, ползвателя или лицето, върху 
чието имущество е наложен запор;
2. име, съответно фирма или наименова-
ние на залогодателя, купувача на изплащане, 
ползвателя; 
3. идентификатор на длъжника, заложния 
кредитор, продавач по договор за продажба 
със запазване на собствеността, лизингодател;
4. име, съответно фирма или наименование 
на длъжника, заложния кредитор, продавач 
по договор за продажба със запазване на 
собствеността, лизингодател.